มหาวิทยาลัยนวมินทราธิราช

มหาวิทยาลัยนวมินทราธิราช () เดิมชื่อ มหาวิทยาลัยกรุงเทพมหานคร (ม.กทม.) เป็นมหาวิทยาลัยในกำกับของกรุงเทพมหานคร ตั้งอยู่ในเขตดุสิต กรุงเทพมหานคร ก่อตั้งขึ้นในปีพ.ศ.2497 และสถาปนาขึ้นวันที่ 13 พฤศจิกายน พ.ศ. 2553 โดยมีคณะวิชาเริ่มแรก คือ คณะแพทยศาสตร์วชิรพยาบาล และคณะพยาบาลศาสตร์เกื้อการุณย์พระราชบัญญัติมหาวิทยาลัยกรุงเทพมหานคร พ.ศ. 2553เล่มที่ 127 ตอนที่ 69 ก ประกาศวันที่ 12 พฤศจิกายน พ.ศ. 2553 บทเฉพาะกาลหน้าที่ 23

ปัจจุบัน มหาวิทยาลัยนวมินทราธิราชประกอบด้วย 3 คณะวิชา 2 วิทยาลัย จำนวนรวมหลักสูตรทั้งสิ้น 15 หลักสูตร ประกอบด้วย ระดับปริญญาตรี 12 หลักสูตร ระดับบัณฑิตศึกษา 3 หลักสูตร และหลักสูตรฝึกอบรมอื่น ๆ เช่น วุฒิบัตรแสดงความรู้ความชำนาญในการประกอบวิชาชีพเวชกรรม หลักสูตรมหานคร หลักสูตรผู้นำเมือง เป็นต้น

นอกจากนี้ มหาวิทยาลัยนวมินทราธิราช ยังเน้นการบริการวิชาการแก่สังคมที่สอดคล้องกับความต้องการของเมือง การวิจัยเพื่อพัฒนาศาสตร์เขตเมือง และการทำนุบำรุงศิลปวัฒนธรรมและอนุรักษ์ภูมิปัญญาของกรุงเทพมหานคร ภายใต้การบริหารจัดการตามหลักธรรมมาภิบาล มุ่งสู่การเป็นมหาวิทยาลัยแห่งเมือง (City University) อันดับ 1 ในภูมิภาคอาเซียน ภายใต้ปรัชญา "ผู้นำด้านศาสตร์เขตเมือง"

 ประวัติ 
มหาวิทยาลัยกรุงเทพมหานคร เป็นแนวคิดตั้งแต่สมัย สมัคร สุนทรเวช ดำรงตำแหน่งเป็นผู้ว่าราชการกรุงเทพมหานคร เพื่อเป็นทางเลือกกับนักศึกษาสามารถศึกษาเกี่ยวกับการบริหารจัดการเมือง ชุมชนเมืองหลวง และเพื่อตอบสนองความต้องการของเมืองหลวง แต่แนวคิดนี้ยังไม่ได้รับการตอบรับที่ดีนัก

ในสมัย อภิรักษ์ โกษะโยธิน ดำรงตำแหน่งเป็นผู้ว่าราชการกรุงเทพมหานคร ได้สานต่อแนวคิดดังกล่าวอีกครั้ง เนื่องจากกรุงเทพมหานครได้เปิดการศึกษาหลายระดับแล้วในระดับอุดมศึกษา 2 แห่ง คือ วิทยาลัยแพทยศาสตร์กรุงเทพมหานครและวชิรพยาบาล และวิทยาลัยพยาบาลเกื้อการุณย์ โดยเน้นแผนการศึกษาวิชาการที่ไม่ซ้ำซ้อนกับมหาวิทยาลัยที่มีอยู่ในประเทศ และเน้นผลิตบุคลากรสาขาวิชาที่ขาดแคลน และเป็นที่ต้องการของกรุงเทพมหานคร โดยได้เสนอ (ร่าง) พระราชบัญญัติมหาวิทยาลัยในกำกับของกรุงเทพมหานคร พ.ศ.... และคณะรัฐมนตรีได้รับร่างพระราชบัญญัติฯ ไว้ในวันที่ 12 มิถุนายน พ.ศ. 2550 แต่หลังจากมีการปรับเปลี่ยนผู้ว่าราชการกรุงเทพมหานคร เรื่องเกี่ยวกับพระราชบัญญัตินี้จึงหยุดนิ่งไป

ในวันที่ 21 กรกฎาคม พ.ศ. 2552 ที่ประชุมคณะรัฐมนตรี เห็นชอบร่างพระราชบัญญัติฯ และได้แก้ไขชื่อพระราชบัญญัติจาก (ร่าง) พระราชบัญญัติมหาวิทยาลัยในกำกับของกรุงเทพมหานคร พ.ศ.... เป็น (ร่าง) พระราชบัญญัติมหาวิทยาลัยกรุงเทพมหานคร พ.ศ.... ต่อมาในวันที่ 10 กุมภาพันธ์ พ.ศ. 2553 รัฐสภาได้มีการผ่าน (ร่าง) พระราชบัญญัติมหาวิทยาลัยกรุงเทพมหานคร พ.ศ.... และในวันที่ 12 พฤศจิกายน พ.ศ. 2553 ราชกิจจานุเบกษาเล่มที่ 127 ตอนที่ 63 ก ได้ประกาศใช้พระราชบัญญัติมหาวิทยาลัยกรุงเทพมหานคร พ.ศ. 2553 โดยมีผลใช้บังคับในวันที่ 13 พฤศจิกายน พ.ศ. 2553พระราชบัญญัติมหาวิทยาลัยกรุงเทพมหานคร พ.ศ. 2553 เล่มที่ 127 ตอนที่ 69 ก ประกาศวันที่ 12 พฤศจิกายน พ.ศ. 2553 หน้าที่ 1

พระราชบัญญัติมหาวิทยาลัยกรุงเทพมหานคร พ.ศ. 2553 มีสาระสำคัญ คือ กำหนดให้จัดตั้งมหาวิทยาลัยกรุงเทพมหานคร เป็นสถาบันอุดมศึกษาในกำกับของกรุงเทพมหานคร มีฐานะเป็นนิติบุคคลที่ไม่เป็นส่วนราชการตามกฎหมายว่าด้วยระเบียบบริหารราชการแผ่นดิน และกฎหมายว่าด้วยการ ปรับปรุงกระทรวง ทบวง กรม และไม่เป็นรัฐวิสาหกิจตามกฎหมายว่าด้วยวิธีการงบประมาณและกฎหมายอื่น โดยให้ผู้ว่าราชการกรุงเทพมหานครมีอำนาจหน้าที่กำกับดูแลโดยทั่วไปซึ่งกิจการของมหาวิทยาลัย ทั้งนี้ ให้โอนภารกิจและงบประมาณของวิทยาลัยแพทยศาสตร์กรุงเทพมหานครและวชิรพยาบาล และวิทยาลัยพยาบาลเกื้อการุณย์ ในสังกัดสำนักการแพทย์ กรุงเทพมหานคร ไปเป็นของมหาวิทยาลัยภายใน 120 วัน นับแต่วันที่พระราชบัญญัตินี้ใช้บังคับ กำหนดหลักเกณฑ์และวิธีการเกี่ยวกับการโอนบุคลากรสังกัดวิทยาลัยแพทยศาสตร์กรุงเทพมหานครและวชิรพยาบาลไปเป็นบุคลากรของมหาวิทยาลัย และกำหนดวิธีการบริหารกิจการของมหาวิทยาลัย

หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครในสมัยต่อมา ได้ขอพระราชทานนามมหาวิทยาลัยว่า "มหาวิทยาลัยภูมิพล" เมื่อเดือนพฤศจิกายน 2552 ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานนามมหาวิทยาลัยว่า "มหาวิทยาลัยนวมินทราธิราช" เมื่อวันที่ 3 มิถุนายน พ.ศ. 2554 และมีผลบังคับใช้เมื่อวันที่ 21 มิถุนายน พ.ศ. 2556พระราชบัญญัติเปลี่ยนชื่อมหาวิทยาลัยกรุงเทพมหานคร เป็นมหาวิทยาลัยนวมินทราธิราช พ.ศ. ๒๕๕๖

ภายหลังจากจัดตั้งมหาวิทยาลัยนวมินทราธิราชแล้ว ทางมหาวิทยาลัยได้รับภารกิจของวิทยาลัยชุมชน กรุงเทพมหานคร สังกัดสำนักงานคณะกรรมการการอุดมศึกษา กระทรวงศึกษาธิการ มาเป็นของมหาวิทยาลัยนวมินทราธิราช โดยมีสภามหาวิทยาลัยมีมติจัดตั้งวิทยาลัยชุมชนเมืองแห่งกรุงเทพมหานคร ขึ้นเมื่อวันที่ 21 พฤศจิกายน พ.ศ. 2556 โดยมีเป็นส่วนงานเทียบเท่ากับคณะวิชา และได้ประกาศลงราชกิจจานุเบกษาเมื่อวันที่ 27 ธันวาคม พ.ศ. 2556ประกาศมหาวิทยาลัยนวมินทราธิราช เรื่อง การจัดตั้งส่วนงานในมหาวิทยาลัยนวมินทราธิราช (ฉบับที่ ๒)พ.ศ. ๒๕๕๖ พร้อมกันนี้กรุงเทพมหานครได้โอนภารกิจของ สถาบันพัฒนาเมือง สังกัดสำนักผังเมือง กรุงเทพมหานคร มาจัดตั้งเป็น วิทยาลัยพัฒนามหานคร โดยประกาศลงราชกิจจานุเบกษาเมื่อวันที่ 27 ธันวาคม พ.ศ. 2556 ต่อมามหาวิทยาลัยได้ปรับปรุงภาระหน้าที่ของส่วนงานในมหาวิทยาลัย วิทยาลัยชุมชนเมืองแห่งกรุงเทพมหานคร จึงเปลี่ยนชื่อเป็น วิทยาลัยพัฒนาชุมชนเมืองประกาศมหาวิทยาลัยนวมินทราธิราช เรื่อง การจัดตั้งส่วนงานในมหาวิทยาลัยนวมินทราธิราช (ฉบับที่ ๓)พ.ศ. ๒๕๖๐

มหาวิทยาลัยนวมินทราธิราชได้เปิดสอนหลักสูตรเพิ่มเติมขึ้นจากหลักสูตรแพทยศาสตรบัณฑิต และพยาบาลศาสตรบัณฑิต โดยในปีการศึกษา 2557 ได้เริ่มจัดการเรียนการสอนในหลักสูตรวิทยาศาสตรบัณฑิตขึ้นในคณะแพทยศาสตร์วชิรพยาบาล และเพื่อรองรับการเปิดการเรียนการสอนหลักสูตรวิทยาศาสตร์สุขภาพและการจัดการเรียนการสอนหมวดวิชาศึกษาทั่วไป สภามหาวิทยาลัยจึงอนุมัติการจัดตั้งคณะวิทยาศาสตร์และเทคโนโลยีสุขภาพขึ้นภายในมหาวิทยาลัยนวมินทราธิราชเมื่อวันที่ 6 มีนาคม พ.ศ. 2561ประกาศมหาวิทยาลัยนวมินทราธิราชเรื่อง การจัดตั้งส่วนงานในมหาวิทยาลัยนวมินทราธิราช พ.ศ. 2560

 การศึกษา
มหาวิทยาลัยนวมินทราธิราช เปิดเรียนและสอนในระยะแรกมุ่งเน้นสาขาวิทยาศาสตร์สุขภาพ เมื่อมหาวิทยาลัยมีการขยายตัวมากยิ่งขึ้น จึงได้มีการเปิดการเรียนการสอนในสาขาวิทยาศาสตร์และเทคโนโลยี และสังคมศาสตร์ โดยได้พัฒนาหลักสูตรขึ้นตามความต้องการของกรุงเทพมหานครและการแก้ไขปัญหาของเมือง ประกอบด้วยส่วนงานทางวิชาการที่จัดการเรียนการสอน 3 คณะวิชา 2 วิทยาลัย ได้แก่การจัดตั้งส่วนงานในมหาวิทยาลัยนวมินทราธิราช พ.ศ. 2560
 คณะแพทยศาสตร์วชิรพยาบาล
 คณะพยาบาลศาสตร์เกื้อการุณย์
 วิทยาลัยพัฒนามหานคร
 วิทยาลัยพัฒนาชุมชนเมือง
คณะวิทยาศาสตร์และเทคโนโลยีสุขภาพ
ในปีการศึกษา 2565 มหาวิทยาลัยนวมินทราธิราช เปิดการเรียนการสอนในระดับปริญญา จำนวนรวมหลักสูตรทั้งสิ้น 15 หลักสูตร ประกอบด้วย ระดับปริญญาตรี 12 หลักสูตร ระดับปริญญาโท 3 หลักสูตร และหลักสูตรวุฒิบัตรแสดงความรู้ความชำนาญในการประกอบวิชาชีพเวชกรรม 24 หลักสูตร ได้แก่

 <span style="color:white">คณะวิชา/ วิทยาลัย <span style="color:white">ระดับปริญญาตรี <span style="color:white">ระดับปริญญาโท <span style="color:white">วุฒิบัตร <span style="color:white">คณะแพทยศาสตร์วชิรพยาบาลแพทยศาสตรบัณฑิต
วิทยาศาสตรบัณฑิต
 สาขาวิชารังสีเทคนิค
 สาขาวิชาปฏิบัติการฉุกเฉินการแพทย์  (ร่วมกับ คณะวิทยาศาสตร์และเทคโนโลยีสุขภาพ)วิทยาศาสตรมหาบัณฑิต
 สาขาวิชาการป้องกันควบคุมโรคเขตเมืองวุฒิบัตรแสดงความรู้ความชำนาญในการประกอบวิชาชีพเวชกรรม
 กุมารเวชศาสตร์
 จักษุวิทยา
 เวชศาสตร์ฉุกเฉิน
 เวชบำบัดวิกฤต
 ศัลยศาสตร์
 ศัลยศาสตร์ยูโรวิทยา
 ประสาทศัลยศาสตร์
 ศัลยศาสตร์ตกแต่ง
 ศัลยศาสตร์หลอดเลือด
 สูติศาสตร์ - นรีเวชวิทยา
 โสต ศอ นาสิก วิทยา
 เวชศาสตร์ครอบครัว
 ออร์โธปิดิกส์
 ออร์โธปิดิกส์ อนุสาขากระดูกสันหลัง
 ออร์โธปิดิกส์ อนุสาขาข้อเข่าและข้อสะโพก
 ออร์โธปิดิกส์ อนุสาขาการบาดเจ็บทางกีฬา
 อายุรศาสตร์
 อายุรศาสตร์มะเร็งวิทยา
 อายุรศาสตร์โรคข้อและรูมาติซั่ม
 อายุรศาสตร์โรคเลือด
 อายุรศาสตร์ประสาทวิทยา
 อายุรศาสตร์โรคต่อมไร้ท่อและเมตะบอลิสึม
 อายุรศาสตร์โรคไต
 อายุรศาสตร์โรคระบบทางเดินอาหาร
 อายุรศาสตร์โรคหัวใจ <span style="color:black">คณะพยาบาลศาสตร์เกื้อการุณย์พยาบาลศาสตรบัณฑิตพยาบาลศาสตรมหาบัณฑิต
 สาขาวิชาการพยาบาลผู้ใหญ่และผู้สูงอายุ   <span style="color:white">วิทยาลัยพัฒนามหานครรัฐประศาสนศาสตรบัณฑิต
 สาขาวิชาการบริหารและจัดการเมือง
ศิลปศาสตรบัณฑิต
 สาขาวิชานวัตกรรมบริการ
 วิชาเอกการบริการในธุรกิจการบิน
 วิชาเอกการบริการในสถานพยาบาลรัฐประศาสนศาสตรมหาบัณฑิต
 การพัฒนาและจัดการมหานครอย่างยั่งยืน
วิทยาศาสตรมหาบัณฑิต
 สาขาวิชาการพัฒนาและจัดการเมือง <span style="color:white">วิทยาลัยพัฒนาชุมชนเมืองการจัดการบัณฑิต
 สาขาวิชาการจัดการทรัพยากรอาคาร
เทคโนโลยีบัณฑิต
 สาขาวิชาเทคโนโลยีระบบราง
ศิลปศาสตรบัณฑิต
 สาขาวิชาการพัฒนาเด็กปฐมวัย
ศึกษาศาสตรบัณฑิต
 สาขาวิชาการศึกษาปฐมวัย <span style="color:white">คณะวิทยาศาสตร์และเทคโนโลยีสุขภาพวิทยาศาสตรบัณฑิต
 สาขาวิชาปฏิบัติการฉุกเฉินการแพทย์ (ร่วมกับ คณะแพทยศาสตร์วชิรพยาบาล)
 สาขาวิชาอาชีวอนามัยและความปลอดภัยในสถานพยาบาล
 สาขาวิชาเทคโนโลยีเครื่องมือแพทย์และห้องผ่าตัด
 สาขาวิชาการจัดการสาธารณภัย

 พิธีพระราชทานปริญญาบัตร 
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีพระราชทานปริญญาบัตรแก่บัณฑิตคณะพยาบาลศาสตร์เกื้อการุณย์ รุ่นแรกของมหาวิทยาลัยนวมินทราธิราช ในวันที่ 6 มกราคม พ.ศ. 2559 ณ อาคารใหม่สวนอัมพร พระราชวังดุสิต แขวงดุสิต เขตดุสิต กรุงเทพมหานคร

ปัจจุบันพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีพระราชทานปริญญาบัตรแก่บัณฑิตมหาวิทยาลัยนวมินทราธิราช ณ หอประชุมนวมภูมินทร์ วชิราวุธวิทยาลัย เขตดุสิต กรุงเทพมหานคร ตั้งแต่ปีการศึกษา 2559 เป็นต้นมา โดยในปีการศึกษา 2559 มีบัณฑิตแพทย์ที่สำเร็จการศึกษาจากคณะแพทยศาสตร์วชิรพยาบาล เข้ารับพระราชทานปริญญาบัตรกับมหาวิทยาลัยนวมินทราธิราชเป็นรุ่นแรก จากที่ก่อนหน้านี้เข้าร่วมรับพระราชทานปริญญาบัตรพร้อมกับมหาวิทยาลัยมหิดลในฐานะสถาบันสมทบและสถาบันร่วมผลิตแพทย์ของมหาวิทยาลัยมหิดล

ในปีการศึกษา 2560 สภามหาวิทยาลัยได้อนุมัติปริญญาวิทยาศาสตรมหาบัณฑิตจากวิทยาลัยพัฒนามหานคร ถือเป็นมหาบัณฑิตจากมหาวิทยาลัยนวมินทราธิราชเป็นรุ่นแรก

 รายนามอธิการบดี 
 <span style="color:white">  มหาวิทยาลัยกรุงเทพมหานครลำดับรายนามอธิการบดีวาระการดำรงตำแหน่ง1 นายแพทย์ ธรรมนูญ วานิยะพงศ์19 พฤศจิกายน พ.ศ. 2553 - 12 พฤษภาคม พ.ศ. 2554 (รักษาการ)2 รองศาสตราจารย์ ดร. บรรณโศภิษฐ์ เมฆวิชัย12 พฤษภาคม พ.ศ. 2554 - 21 มิถุนายน พ.ศ. 2555 (รักษาการ)3 ดร. พิจิตต รัตตกุล22 มิถุนายน พ.ศ. 2555 - 20 มิถุนายน พ.ศ. 2556<span style="color:white">มหาวิทยาลัยนวมินทราธิราชลำดับรายนามอธิการบดีวาระการดำรงตำแหน่ง3 ดร. พิจิตต รัตตกุล21 มิถุนายน พ.ศ. 2556 - 20 มิถุนายน พ.ศ. 2559 
21 มิถุนายน พ.ศ. 2559 - 30 มิถุนายน พ.ศ. 2559 (รักษาการ)4 รองศาสตราจารย์ นายแพทย์ อนันต์ มโนมัยพิบูลย์1 กรกฎาคม พ.ศ. 2559 - 1 สิงหาคม พ.ศ. 2559 (รักษาการ)  2 สิงหาคม พ.ศ. 2559ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยนวมินทราธิราช - 31 กรกฎาคม พ.ศ. 2563 (วาระที่ 1) 
1 สิงหาคม พ.ศ. 2563 - 24 พฤษภาคม พ.ศ. 2564 (รักษาการ) 25 พฤษภาคม พ.ศ. 2564ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยนวมินทราธิราช (นายอนันต์ มโนมัยพิบูลย์) ราชกิจจานุเบกษา เล่ม ๑๓๘ ตอน ๑๑๔ ง พิเศษ หน้า๖๓  ๒๗ พฤษภาคม ๒๕๖๔ - ปัจจุบัน (วาระที่ 2)

 รายนามนายกสภามหาวิทยาลัย 
 <span style="color:white">มหาวิทยาลัยกรุงเทพมหานครลำดับรายนามนายกสภามหาวิทยาลัยวาระการดำรงตำแหน่ง1 หม่อมราชวงศ์สุขุมพันธุ์ บริพัตร13 พฤศจิกายน พ.ศ. 2554 - 26 พฤศจิกายน พ.ศ. 2555 (รักษาการ)2 ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร27 พฤศจิกายน พ.ศ. 2555 - 20 มิถุนายน พ.ศ. 2556 <span style="color:White">มหาวิทยาลัยนวมินทราธิราชลำดับรายนามนายกสภามหาวิทยาลัยวาระการดำรงตำแหน่ง2 ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร21 มิถุนายน พ.ศ. 2556 - 4 กุมภาพันธ์ พ.ศ. 25593ศาสตราจารย์ ดร. สุรพล นิติไกรพจน์5 กุมภาพันธ์ พ.ศ. 2559 - 28 มีนาคม พ.ศ. 2562 (วาระที่ 1)
29 มีนาคม พ.ศ. 2562 - ปัจจุบัน (วาระที่ 2)

 ดูเพิ่ม 
 โรงพยาบาลวชิรพยาบาล
 รายชื่อสถาบันอุดมศึกษาในประเทศไทย

 อ้างอิง 

แหล่งข้อมูลอื่น


กรุงเทพมหานคร
กรุงเทพมหานคร
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร